Калининград
Калининград (; ), по-рано (1255 – 1946) Кьонигсберг, е град в Русия, административен център на Калининградска област, която е полуексклав, разположен между Литва, Полша и Балтийско море.

Градът е разположен при вливането на река Преголя във Висленската лагуна. Населението му през 2017 година е 467 289 души.

История 
Днешният Калининград е основан от чешкия крал Отокар II и е наречен в негова чест Кьонигсберг ( – буквално „Кралска планина“, преносно „Кралска твърд“). Той е сред главните градове на Тевтонския орден, а след това е център на Източна Прусия.

След края на Втората световна война тази част на бивша Прусия преминава в състава на СССР и немското население напуска региона. През 1946 г. градът е наречен на името на съветския комунистически функционер Михаил Калинин.

В началото на 1990-те години се повдига въпросът за връщането на историческото му немско название Кьонингсберг, възстановяването на старите названия на улиците, а също така и населени пунктове в областта.

На града е наречен германският крайцер „Кьонигсберг“.

Деление 
Градът се дели на 4 административни района:
Довоенните названия на градските райони (например Хуфен, Юдитен и др.) сега са малко известни. Останали са често употребявани названия като Шпандинен, Калген, Понарт.

В състава на градската административна единица влизат и няколко селища:

Население

Транспорт 
В Калининград се намира най-западното и единствено незамръзващо пристанище на Русия в Балтийско море. Автобусни маршрути свързват Калининград с Беларус, Литва, Латвия, Полша и Германия.

След влизането на Полша и Литва (през май 2004 година) в състава на Европейския съюз жителите на Калининградска област изпитват трудности при пресичането на границите и са изолирани от останалата част на Русия.

Известни личности 
 Родени в Калининград
 Алгис Будрис (1931 – 2008), американски писател
 Давид Хилберт (1862 – 1943), математик
 Имануел Кант (1724 – 1804), философ
 Фридрих I (1657 – 1713), крал
 Йохан Георг Хаман (1730 – 1788), философ

 Починали в Калининград
 Симон Дах (1605 – 1659), поет
 Имануел Кант (1724 – 1804), философ

Климат

Побратимени градове 
Калининград е побратимен град с

Източници

Топографски карти

Вижте също 
 Калининградски зоопарк

Външни препратки 
 Официален сайт на кмета на града 
 Официален сайт на Правителството на Калининградска област 
 Снимки на Калининград